Sy lewer pragbrode oor die hele Kaapse Skiereiland en in die Wynlande af. Sy bied ook broodbakkursusse aan, wat nou eers net aanlyn is tot tyd en wyl mense weer by die bakkery kan inval om saam met haar deur die wonders van suurdeeg betower te word.
Suurdeeg is ryk aan probiotika, en omdat dit reeds gedeeltelik gefermenteer is, is dit goed vir die ingewande. Suurdeegbrood het ’n laer glukemiese indeks, want die suurdeeg vertraag die vertering van stysel.